സംസ്ഥാനത്താകെ ശക്തമായ മഴ തുടരുന്നു തൃശ്ശൂരും പാലക്കാടും മലപ്പുറത്തും കനത്ത മഴ ചാലക്കുടി പുഴയില് ജലനിരപ്പുയരുന്നു തിരുവനന്തപുരം: സംസ്ഥാനത്ത് മഴ ശക്തമായി തുടരുന്നു. തൃശ്ശൂരും പാലക്കാടും മലപ്പുറത്തും കനത്ത മഴ.റോഡുകളില് മല ഇടിഞ്ഞ് വീണ് പലയിടത്തും ഗതാഗതം തടസ്സപെട്ടു. മണ്ണാര്ക്കാട്, അഗളി മേഖലയില് റോഡിലേക്ക് പാറ ഒഴുകിയെത്തി. അട്ടപ്പാടി ചുരം റോഡില് മൂന്നിടത്ത് മരം വീണ് ഗതാഗതം തടസ്സപ്പെട്ടിരിക്കുകയാണ്. നെല്ലിയാമ്ബതി ചുരത്തിലും റോഡിലേക്ക് മരം വീണു. ചാലക്കുടി പുഴയില് ജലനിരപ്പുയരുകയാണ്. ചാലക്കുടി പുഴയില് ജലനിരപ്പ് ഉയരുമെന്ന് അധികൃതര് മുന്നറിയിപ്പ് നല്കിയിട്ടുണ്ട്.പുഴയുടെ തീരത്തുള്ളവര് ജാഗ്രത പാലിക്കണമെന്നും നിര്ദ്ദേശം നല്കി. കനത്ത മഴയെ തുടര്ന്ന് ചാലക്കുടി പരിയാരം കപ്പത്തോട് കരകവിഞ്ഞ് വീടുകളില് വെള്ളം കയറി. ചാലക്കുടി റെയില്വേ അടിപ്പാത മുങ്ങി. ശക്തമായ നീരൊഴുക്കിനെ തുടര്ന്ന് പെരിങ്ങല്ക്കുത്ത് ഡാമിന്റെ ഷട്ടറുകള് തുറന്നു. ശക്തമായ മഴ ഒക്ടോബര് 15വരെ തുടരുമെന്നാണ് കേന്ദ്ര കാലാവസ്ഥ വകുപ്പിന്റെ പ്രവചനം. ഇതിനെ തുടര്ന്ന് ഇന്ന് സംസ്ഥാനത്തെ ആറു ജില്ലകളില് ഓറഞ്ച് അലെര്ട്ട് പ്രഖ്യാപിച്ചിട്ടുണ്ട്. ഏഴു ജില്ലകളില് യെല്ലോ അലെര്ട്ടും പ്രഖ്യാപിച്ചു. കൊല്ലം പത്തനംതിട്ട, കോട്ടയം, എറണാകുളം, ഇടുക്കി എന്നീ ജില്ലകളിലാണ് ഓറഞ്ച് അലെര്ട്ട് പ്രഖ്യാപിച്ചത്. ഇന്ന് രാവിലെ മലപ്പുറം കരിപ്പൂരില് കനത്തമഴയില് വീട് തകര്ന്നു വീണു. അപകടത്തില് പിഞ്ചുകുഞ്ഞുള്പ്പെടെ രണ്ടു കുട്ടികള് മരിച്ചു. ഏഴ് മാസം മാത്രം പ്രായമുള്ള റിന്സാന, എട്ടു വയസ്സുള്ള റിസ്വാന എന്നിവരാണ് മരിച്ചത്. അതേ സമയം തൃശ്ശൂര്, പാലക്കാട്, മലപ്പുറം, കോഴിക്കോട്, വയനാട്, കണ്ണൂര്, കാസര്കോട് ജില്ലകളില് യെല്ലോ അലെര്ട്ടാണ് പ്രഖ്യാപിച്ചിരിക്കുന്നത്. ദിവസങ്ങളായി വലിയ അളവില് മഴതുടരുന്ന താഴ്ന്ന പ്രദേശങ്ങള്, ഉരുള്പൊട്ടല് ഭീഷണിയുള്ള മലയോര മേഖലകള് എന്നിവിടങ്ങളില് അതീവ ജാഗ്രത പാലിക്കാനാണ് നിര്ദേശം. വ്യാഴം, വെള്ളി ദിവസങ്ങളില് കേരളം, കര്ണാടകം, ലക്ഷദ്വീപ് തീരങ്ങളിലും തെക്കന് ബംഗാള് ഉള്ക്കടലിലും കന്യാകുമാരി തീരങ്ങളിലും മാലിദ്വീപ് തീരങ്ങളിലും കനത്ത കാറ്റ് ഉണ്ടാകുമെന്ന് കാലവസ്ഥ വകുപ്പ് മുന്നറിയിപ്പ് നല്കിയിട്ടുണ്ട്. മണിക്കൂറില് 40 മുതല് 50 കിലോമീറ്റര് വേഗത്തിലായിരിക്കും കാറ്റ് വീശുക. ഈ ദിവസങ്ങളില് മത്സ്യബന്ധനം നടത്തരുതെന്ന് മുന്നറിയിപ്പുണ്ട്. ഇടുക്കി ജില്ലയില് കനത്ത മഴ തുടരുന്നതിനാലും മലയോര മേഖലയില് മണ്ണിടിച്ചില് സാധ്യത ഉള്ളതിനാലും 14ന് രാത്രി വരെ ഇടുക്കി ജില്ലയിലൂടെയുള്ള രാത്രിയാത്ര നിരോധിച്ചു കലക്ടര് ഉത്തരവിട്ടു. വൈകിട്ട് 7 മുതല് പുലര്ച്ചെ 6 വരെയാണ് യാത്രാനിരോധനം. അവശ്യ സര്വീസുകള്ക്കും കോവിഡ് പ്രതിരോധ പ്രവര്ത്തനങ്ങളില് ഏര്പ്പെട്ടിരിക്കുന്നവര്ക്കും നിരോധനം ബാധകമല്ല. Tags